आजकल बाजारों में आने वाले जंक (कूड़ा) फूड स्वास्थ्य के लिए अत्यन्त हानिकारक हैं। ये खाद्य पदार्थ मुख्य रूप से मोटापा, हृदय सम्बन्धी रोग, शुगर और ब्लड प्रेशर आदि रोगों के लिये काफी हद तक दोषी हैं। उच्च तकनीकी के नाम पर शुद्धता और लम्बे समय टिकाये रखने के लिए इनमें जो रसायन मिलाये जाते हैं, वे स्वास्थ्य के लिये अत्यंत हानिकारक होते हैं। जंक फूड (मैगी, चाऊमीन, समोसा, मैदे के बिस्कुट, बेकरी आइटम, पिज्जा, बर्गर आदि) की वस्तुएँ आयुर्वेद में निषेध हैं, इनसे कफ बढ़ता है और दमा जैसी व्याधियाँ भी होती हैं। इनके स्थान पर घर का बना शुद्ध एवं ताजा भोजन करें और शीतल पेय में मट्ठा, लस्सी, शर्बत और औषधीय पेय पियें। घर का ताजा खाना खायें और सबसे अच्छा है कि भोजन बनने के 48 मिनट के भीतर उसे ग्रहण कर लें, नहीं तो उसके बाद उसकी पोषकता कम होती चली जाती है और 12 घंटे बाद तो यह भोजन पशुओं के खाने लायक भी नहीं रह जाता, इसलिए बासी खाने से बचना चाहिए।